PTT ผนึก “กลุ่มปิ่นทอง” รุกค้าปลีกก๊าซฯ ป้อนนิคม “ปิ่นทอง 5”
PTT ผนึก “กลุ่มปิ่นทอง” ตั้งบริษัทร่วมทุน “PINTHONG NGR” รุกค้าปลีกก๊าซฯ ป้อนนิคม “ปิ่นทอง 5” คาดผลิตเชิงพาณิชย์ในไตรมาส 3/66
PTT ผนึก “กลุ่มปิ่นทอง” ตั้งบริษัทร่วมทุน “PINTHONG NGR” รุกค้าปลีกก๊าซฯ ป้อนนิคม “ปิ่นทอง 5” คาดผลิตเชิงพาณิชย์ในไตรมาส 3/66
17 มิ.ย. 2564

บริษัท ปตท. จำกัด (มหาชน) หรือ PTT เปิดเผยว่า คณะกรรมการ ปตท. วันนี้ (17 มิ.ย.) ได้มีมติอนุมัติให้บริษัท สยาม แมนเนจเม้นท์โฮลดิ้ง จำกัด (SMH) ซึ่งเป็นบริษัทย่อยของ ปตท. ซึ่ง ปตท.ถือหุ้น 100% จัดตั้ง บริษัท ปิ่นทอง เนเชอรัลก๊าซ รีเทลล์ จำกัด (PINTHONG NGR) ซึ่งเป็นการร่วมทุนกับบริษัทในกลุ่มของบมจ. ปิ่นทอง อินดัสเตรียล ปาร์ค ด้วยทุนจดทะเบียนไม่เกิน 282 ล้านบาท
โดยบริษัท SMH และ บริษัทในกลุ่มของบมจ. ปิ่นทอง อินดัสเตรียล ปาร์ค ถือหุ้นในสัดส่วนที่ 70:30 ตามลำดับ ในการดำเนินธุรกิจค้าปลีกก๊าซธรรมชาติผ่านระบบท่อขนส่งและจำหน่ายก๊าซฯ รวมทั้งให้บริการ Energy Solution Provider กับลูกค้าในนิคมอุตสาหกรรมปิ่นทอง 5 จังหวัดชลบุรี เพื่อสนับสนุนและรองรับการลงทุนของลูกค้าอุตสาหกรรม ซึ่งตั้งอยู่ในพื้นที่เขตพัฒนาพิเศษภาคตะวันออก (EEC)ให้มีการใช้พลังงานได้อย่างมั่นคงและมีเสถียรภาพ
ทั้งนี้คาดว่าจะสามารถจดทะเบียนจัดตั้งบริษัทแล้วเสร็จภายในไตรมาส 3 ปี 2564 และดำเนินการผลิตเชิงพาณิชย์ได้ภายในไตรมาส 3 ปี 2566